|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/** |
|  | **(protokols Nr.;.p)** |

**Par Gulbenes pilsētas dzīvokļa īpašuma Rīgas iela 19 - 23 atsavināšanu**

Izskatīts **[…]**, 2025.gada 27.februāra iesniegums (Gulbenes novada pašvaldībā saņemts 2025.gada 27.februārī un reģistrēts ar Nr. GND/5.13.2/25/614-P), kurā lūgts atsavināt izīrēto dzīvokļa īpašumu Rīgas iela 19 – 23, Gulbene, Gulbenes novads, LV - 4401. Iesniegumam pievienots personas apliecinošs dokuments, dzīvokļa īres līgumu kopijas, izziņas par īres un komunālo pakalpojumu parādu neesību, un laulības apliecības kopija.

Pamatojoties uz 2025.gada 2.jūlija Gulbenes novada pašvaldības Centrālās pārvaldes Nekustamā īpašuma speciālistes Monta Ķelles pieprasījumu, 2025.gada 2.jūlijā no SIA “Gulbenes Energo Serviss” saņemti papildus dokumenti, kas apliecina **[…]** dzīvokļa īres tiesības.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.5.apakšpunkts nosaka, ka pēc atsavināšanas ierosinājuma un šo noteikumu 4., 5. un 6. punktā minēto dokumentu saņemšanas, ņemot vērā šajos noteikumos minētos nosacījumus, atvasinātas publiskas personas lēmējinstitūcija, bet likumā noteiktajos gadījumos – tās noteikta iestāde vai amatpersona pieņem lēmumu par attiecīgās atvasinātās publiskās personas nekustamā īpašuma nodošanu atsavināšanai vai par pamatotu atsavināšanas ierosinājuma atteikumu.

Publiskas personas mantas atsavināšanas likuma 4.panta ceturtās daļas 5. punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma [45.pantā](https://likumi.lv/ta/id/68490#p45) noteiktajā kārtībā.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 5.punkts nosaka, ja dzīvojamās mājas, tās domājamās daļas vai dzīvokļa īpašuma atsavināšanas ierosinājumu iesniedz likuma  [4.panta](https://likumi.lv/doc.php?id=%2068490#p4)  ceturtās daļas [5.punktā](https://likumi.lv/ta/id/225779#p5) minētās personas, ierosinājumu paraksta īrnieks (īrnieki, ja atsavināts tiek kopējais dzīvoklis) vai viņa ģimenes loceklis. Atsavināšanas ierosinājumam pievieno atsavināšanas ierosinātāja personu apliecinoša dokumenta kopiju, īrnieka un viņa ģimenes locekļu notariāli apliecinātu vienošanos par to, kurš vai kuri no viņiem iegūs īpašumā dzīvojamo māju, tās domājamo daļu vai dzīvokļa īpašumu, atsavināmā īpašuma dzīvojamās telpas īres līguma kopiju (ja atsavināts tiek kopējais dzīvoklis – īres līgumu), un izziņu par īres un komunālo maksājumu parāda esību vai neesību.

Izvērtējot **[…]** iesniegumam pievienotos, Gulbenes novada pašvaldības rīcībā esošos, un SIA “Gulbenes Energo Serviss” izsniegtos dokumentus, konstatēts:

-1998.gada 9.martā starp Gulbenes NSPU “JUMIS” un **[…]**, noslēgts īres līgums par dzīvokļa īpašumu Rīgas iela 19 – 23, Gulbene, Gulbenes novads, LV - 4401. Īres līguma termiņš noteikts līdz 2001.gada 31.decembrim;

-2002.gada 8.novembrī starp Gulbenes pilsētas pašvaldības SIA “GULBENES NAMI” un **[…]**, noslēgts īres līgums Nr. 2788 par dzīvokļa īpašumu Rīgas iela 19 – 23, Gulbene, Gulbenes novads, LV - 4401. Īres līguma termiņš noteikts līdz 2007.gada 7.novembrim;

-2007.gada 7.novembrī starp Gulbenes pilsētas pašvaldības SIA “GULBENES NAMI” un **[…]**, noslēgts īres līgums Nr. 2788 par dzīvokļa īpašumu Rīgas iela 19 – 23, Gulbene, Gulbenes novads, LV - 4401. Īres līguma termiņš noteikts līdz 2010.gada 7.novembrim;

-2010.gada 30.decembrī starp Gulbenes novada SIA “GULBENES NAMI” un **[…]**noslēgts īres līgums Nr. 2788 par dzīvokļa īpašumu Rīgas iela 19 – 23, Gulbene, Gulbenes novads, LV - 4401. Īres līguma termiņš noteikts līdz 2013.gada 30.decembrim;

-2016.gada 1.aprīlī starp Gulbenes novada SIA “Gulbenes nami” un **[…]**, noslēgts dzīvojamās telpas īres līgums Nr. JM-2788 par dzīvokļa īpašumu Rīgas iela 19 – 23, Gulbene, Gulbenes novads, LV - 4401. Īres līguma termiņš noteikts līdz 2019.gada 31.martam;

-2019.gada 1.jūnijā starp SIA “Gulbenes nami”, un **[…]**, noslēgts dzīvojamās telpas īres līgums Nr. RIG19-23 par dzīvokļa īpašumu Rīgas iela 19 – 23, Gulbene, Gulbenes novads, LV - 4401. Īres līguma termiņš noteikts līdz 2024.gada 31.maijam;

-2024.gada 4.martā starp SIA “Gulbenes Energo Serviss”, un **[…]** noslēgts dzīvojamās telpas īres līguma pārjaunojums Nr. GES/1.33/24/113 par dzīvokļa īpašumu Rīgas iela 19 – 23, Gulbene, Gulbenes novads, LV - 4401. Īres līguma termiņš noteikts līdz 2024.gada 31.maijam;

-2024.gada 3.jūnijā starp SIA “Gulbenes Energo Serviss”, un **[…]** noslēgta vienošanās Nr. GES/1.33/24/288, ar kuru īres līguma termiņš par dzīvokļa īpašumu Rīgas iela 19 – 23, Gulbene, Gulbenes novads, LV – 4401, pagarināts līdz 2026.gada 31.maijam;

-saskaņā ar 2016.gada 2.aprīlī Gulbenes novada Dzimtsarakstu nodaļas izsniegto laulības apliecību Nr. LVLA043033 **[…]**, mainīts uzvārds uz **[…]**;

- saskaņā ar pievienotajām izziņām no komunālo pakalpojumu sniedzējiem **[…]** nav parādu par īres un komunālo pakalpojumu maksājumiem;

- dzīvokļa īpašumā Rīgas iela 19 – 23, Gulbene, Gulbenes novads, LV – 4401, nav iemitināts un dzīvokļa lietošanas tiesības piešķirtas nevienam **[…]**ģimenes loceklim.

Lai arī starp atsevišķiem īres līgumiem ir konstatējami pārtraukumi SIA “Gulbenes Energo Serviss” 2025.gada 11.jūlija izziņā Nr. GES/2025/1.4/579 rakstiski apliecina, ka rēķini par īres maksu un komunālajiem pakalpojumiem, dzīvokļa Rīgas iela 19 – 23, Gulbene, Gulbenes novads, īrniecei **[…]**, ir piestādīti katru mēnesi, bez pārtraukumiem, un tiesā nav celta prasība par īres līguma izbeigšanu. Kā arī **[…]**deklarētā dzīvesvieta dzīvoklī ir bijusi nepārtraukti kopš 1998.gada.

Ar 2025.gada 29.maija Gulbenes novada pašvaldības domes lēmumu Nr. GND/2025/333 (protokols Nr.12; 1.p.) “Par Gulbenes novada pašvaldībai piederošajām un piekrītošajām dzīvojamām telpām, kas nepieciešamas pašvaldības funkciju nodrošināšanai” tika apstiprināti dzīvokļi, kas nepieciešami Gulbenes novada pašvaldības funkciju nodrošināšanai. Dzīvokļa īpašums Rīgas iela 19 – 23, Gulbene, Gulbenes novads, nav iekļauts dzīvokļu sarakstā.

Ņemot vērā, ka dzīvokļa īpašums Rīgas iela 19 – 23, Gulbene, Gulbenes novads, **[…]** izīrēts pirms likuma “Par palīdzību dzīvokļa jautājumu risināšanā” stāšanās spēkā un dzīvokļa īpašums nav piešķirts kā palīdzība dzīvokļu jautājumu risināšanā, ir spēkā esošs īres līgums, nav parādu par komunālajiem pakalpojumiem, un dzīvoklis nav iekļauts sarakstā kā pašvaldības funkciju nodrošināšanai nepieciešamais dzīvoklis, **[…]**, ir tiesīga ierosināt dzīvokļa īpašuma Rīgas iela 19 – 23, Gulbene, Gulbenes novads, atsavināšanu.

Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, 73.panta ceturto daļu, kas nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, Publiskas personas mantas atsavināšanas likuma 4.panta ceturtās daļas 5.punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45.pantā noteiktajā kārtībā, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, šā panta sesto daļu, kas nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus, 37.panta pirmās daļas 4.punktu, kas nosaka, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu, un Attīstības un tautsaimniecības komitejas, un Finanšu komitejas ieteikumu, atklāti balsojot: ar balsīm "Par", "Pret", "Atturas", "Nepiedalās", Gulbenes novada pašvaldības dome NOLEMJ:

1. REĢISTRĒT dzīvokļa īpašumu Rīgas iela 19 – 23, Gulbene, Gulbenes novads, LV – 4401 (telpu grupas kadastra apzīmējums 5001 007 0016 001 023), zemesgrāmatā kā patstāvīgu nekustamo īpašumu.

2. UZDOT Gulbenes novada Centrālās pārvaldes Īpašumu pārraudzības nodaļai veikt darbības, kas saistītas ar iepriekšminētā nekustamā īpašuma ierakstīšanu zemesgrāmatā uz Gulbenes novada pašvaldības vārda.

3. NODOT atsavināšanai Gulbenes novada pašvaldībai piekrītošo dzīvokļa īpašumu Rīgas iela 19 – 23, Gulbene, Gulbenes novads, LV – 4401, kas sastāv no telpu grupas ar kadastra apzīmējumu 5001 007 0016 001 023, un pie tās piederošās kopīpašuma 469/15781 domājamās daļas no būves ar kadastra apzīmējumu 5001 007 0016 001 (Dzīvojamā māja), un 469/15781 domājamās daļas no zemes ar kadastra apzīmējumu 5001 007 0016, par brīvu cenu **[…]**

4. UZDOT Gulbenes novada pašvaldības Īpašuma novērtēšanas un izsoļu komisijai organizēt lēmuma 3.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

5. Par lēmuma izpildi atbildīga Gulbenes novada pašvaldības īpašuma novērtēšanas un izsoļu komisija.

6. Lēmuma izpildes kontroli veikt Gulbenes novada pašvaldības izpilddirektoram.

7. Lēmuma izrakstu nosūtīt: **[…]**

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 8.panta trešo daļu dokuments, kas paziņots kā ierakstīta pasta sūtījums, uzskatāms par paziņotu septītajā dienā pēc tā nodošanas pastā)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs N. Mazūrs